

**РЕПУБЛИКА БЪЛГАРИЯ**

**Министерство на земеделието и храните**

# Областна дирекция “Земеделие”-Перник

**ОДОБРЯВАМ: /п/**

**ДЕСИСЛАВА ФИГЕРОА
Директор на ОД „Земеделие“-Перник**

**П Р О Т О К О Л**

 Днес, 12.03.2025 г. в 10,30 ч. в изпълнение на Заповед № РД-04-23/10.03.2025 г. на Директора на ОД „Земеделие” – Перник се събра комисия в състав:

 **Н А З Н А Ч А В А М:**

 **Комисия в състав**:

 **Председател**: Анна Цветкова – гл. секретар на ОД „Земеделие“- Перник

 **Членове**:

 1. Мариола Попова – гл. директор на ГДАР, ОД „Земеделие“- Перник

 2. Вероника Христова – гл. юрисконсулт в ДАПФСДЧР, ОД „Земеделие“- Перник

 3. Йоана Стоицева – гл. експерт в ДАПФСДЧР, ОД „Земеделие“- Перник

 4. Естел Димитрова – мл. експерт в ДАПФСДЧР, ОД „Земеделие“- Перник

  **Със задача:**

 Да разгледа, оцени и класира постъпилите оферти по покана изх. № РД-02-1101/24.02.2025 г. на ОД „Земеделие“ - Перник за избор на оценител на земеделски земи и трайни насаждения, вписан в регистъра на независимите оценители за изготвяне на пазарни оценки за продажба на земи, отговарящи на условията на § 12а от Преходните и заключителни разпоредби /ПЗР/ на Закона за собствеността и ползването на земеделските земи /ЗСПЗЗ/.

 Покана с изх. № РД-02-1101/24.02.2025 г. е обявена на интернет страницата на ОД „Земеделие“ - Перник. В срока за подаване на офертите до 06.03.2025 г. включително, в деловодството на ОД „Земеделие“ - Перник са постъпили 3 бр. запечатани пликове, регистрирани с вх. №№ РД-10-02-1150/26.02.2025 г., РД-10-02-1386/06.03.2025 г. и РД-10-02-1419/06.03.2025 г.

 С оглед гореизложеното, заседанието на комисията се счита за редовно и председателят на комисията пристъпи към отваряне на пликовете, като комисията

**К О Н С Т А Т И Р А:**

**1.** Оферта с вх. № РД-10-02-1150/26.02.2025 г. е подадена от Маргарита Стоянова на 26.02.2025 г. в 14:15 ч. в запечатан плик. Към подадената оферта е приложен Сертификат за оценителска правоспособност за оценка на земеделски земи и трайни насаждения, издаден от Камарата на независимите оценители в България, както и информирано съгласие за обработване на лични данни.

 Комисията установи, че приложените от участника документи отговарят на изискванията, посочени в Покана с изх. № РД-02-1101/24.02.2025 г. на ОД „Земеделие“-Перник.

 Ценовото предложение за изготвяне на 1 бр. пазарна оценка на имот – земеделска земя е 200 лв. /двеста лева/, цена за актуализация на оценка е 100 лв. /сто лева/, а срокът за изготвянето на оценката – 7 /седем/ работни дни от възлагане на изпълнението.

**2.** Оферта с вх. № РД-10-02-1386/06.03.2025 г. е подадена от „БУЛКАРГО“ ЕООД, представлявано от Захари Хр. и Ивайло Г. на 06.03.2025 г. в 13:30 ч. в запечатан плик. Към подадената оферта е приложен Сертификат за оценителска правоспособност за оценка на земеделски земи и трайни насаждения, издаден от Камарата на независимите оценители в България.

 Комисията установи, че приложените от участника документи отговарят на изискванията, посочени в Покана с изх. № РД-02-1101/24.02.2025 г. на ОД „Земеделие“-Перник.

 Ценовото предложение за изготвяне на 1 бр. пазарна оценка на имот – земеделска земя е 240 лв. /двеста и четиридесет лева/, цена за актуализация на оценка е 120 лв. /сто и двадесет лева/, а срокът за изготвянето на оценката – 5 /пет/ работни дни от възлагане на изпълнението.

 **3**. Оферта с вх. № РД-10-02-1419/06.03.2025 г. е подадена от Ангел Богданов на 06.03.2025 г. в 17:16 ч. в запечатан плик. Към подадената оферта е приложен Сертификат за оценителска правоспособност за оценка на земеделски земи и трайни насаждения, издаден от Камарата на независимите оценители в България, както и информирано съгласие за обработване на лични данни.

 Комисията установи, че приложените от участника документи отговарят на изискванията, посочени в Покана с изх. № РД-02-1101/24.02.2025 г. на ОД „Земеделие“-Перник.

 Ценовото предложение за изготвяне на 1 бр. пазарна оценка на имот – земеделска земя е 180 лв. /сто и осемдесет лева/, цена за актуализация на оценка е 126 лв. /сто двадесет и шест лева/, а срокът за изготвянето на оценката – 5 /пет/ работни дни от възлагане на изпълнението.

С оглед гореизложеното, Комисията:

**Р Е Ш И:**

 **На първо място класира** – офертата на Ангел Богданов, като участник с предложена цена за 1 бр. оценка на имот – земеделска земя в размер на 180 лв. /словом: сто и осемдесет лева/, цена за актуализация на оценка е 126 лв. /сто двадесет и шест лева/ и срок за изготвяне – 5 /пет/ работни дни.

 **На второ място класира –** офертата на Маргарита Стоянова, като участник с предложена цена за 1 бр. оценка на имот – земеделска земя в размер на 200 лв. /словом: двеста лева/, цена за актуализация на оценка е 100 лв. /сто лева / и срок за изготвяне – 7 /седем/ работни дни.

 **На трето място класира** – офертата на „БУЛКАРГО“ ЕООД, като участник с предложена цена за 1 бр. оценка на имот – земеделска земя в размер на 240 лв. /словом: двеста и четиридесет лева/, цена за актуализация на оценка е 120 лв. /сто и двадесет лева/ и срок за изготвяне – 5 /пет/ работни дни.

 Комисията предлага на директора на ОД „Земеделие“- Перник да сключи договор с **Ангел Богданов** за изготвяне на пазарни оценки на земи, отговарящи на условията на § 12а от ПЗР на ЗСПЗЗ, като участник предложил по-ниска цена за изготвяне на пазарна оценка спрямо другите участници в процедурата.

 Настоящият протокол може да бъде обжалван по реда на Административнопроцесуалния кодекс, в 14 - дневен срок от публикуването му. Жалбите се подават чрез Областната дирекция "Земеделие" - Перник.

 Настоящият протокол се изготви в два еднообразни екземпляра.

**КОМИСИЯ:**

**Председател:** ……………п…….……

 / Анна Цветкова /

**Членове:**

1. …………п………..

 /Мариола Попова/

1. …………п…….….

/ Вероника Христова /

3…………п………….

 /Йоана Стоицева/

4…………п…………..

 /Естел Димитрова /